Memorija vode

Danas sam razgovarala s vodom o strahovima,

Pitala ju kako je ona tako šepurasta i smjela

Što mi kažeš more?

Upitao me znam li što to nikada ne umire

Ti ne umireš – odgovorim hitro i samouvjereno

Netočno! Ja umirem neprestano, ali se iznova rađam

Onda strah,

Strah nikada ne umire, uvijek se nečega bojimo?

Netočno, ideali ubijaju strahove!

Ideali? A što to onda?

Ideja, ideja koja se rodi u tebi nikada ne umire  
  
Ideja – spustim obrve i naboram svoje dječje čelo  
A i Ono se naboralo kao slonova koža  
pa se povuklo i umirilo   
i nestali su i glas i vali

A gdje češ sad? – zavikala sam

Što je to, ništa se ne vidi – pokazuje na magličastu fotografiju na njezinu vratu. Bitno da ja vidim – odrješito to reče i ode. Nije bilo dovoljno što joj ne da mira noću još ju netko treba i danju podsjećati na njih ni njega. A s druge strane ogrlice, urezani stihovi

Naša srca tope kockice leda  
Stojimo goli jedno pred drugim  
Inje u tvojim rukama

U parnoj kupelji   
Strasti i obećanja  
Inje u tvojim očima

Nevjera i slutnja

Vodopad ti i ja  
  
Stojimo na vodopadu  
Ne primaš mi se;  
Vode se diže, penje se po meni  
Primi mi se pa da zajedno skočimo  
  
Sjeo si mi na ramena, poskliznuli smo se  
U krilo, ispustila sam te  
Stao si na leđa, nismo se makli s mjesta  
  
Za ruke me primi,  
pa da budemo  
vodovod, ti i ja

**Što ako se moja čežnja odbila** od tebe  
pa se vratila duši mojoj  
zarobila je, sebi da falim  
I jesam, nedostajem si od kada te nema  
a što mi i preostaje?  
Da sama sebe ljubim  
I da se zavedem

Tvoja ljepota je stajala kao neko posuđen

Tvoja ljepota je stajala kao neko posuđen  
jednostavno nije odgovarala onome što ti jesi  
tvojim manirima  
možda nekada prije i jest,  
Ali si birala drugačije

I ona je sada maska koju nosiš  
ispod koje pogledati se ne usudiš

Tog jutra tukla nas je kiša  
Iako se baš nitko ne suprotstavlja oblacima  
Nemojte misliti da to vrijedi i za mene  
Čim krenu bacati kapi, ja trk u dvorište  
Upalim slavinu i uperim gumu prema nebu  
Oko za oko,  
Zub za zub!

Nemojte nikome reći,  
more je noćas bilo crveno, tražila sam bijelo  
  
Sve moje ukradeno,   
nisu dali da si uzmem,  
Ni kanticu mora od Boga,  
da kući ponesem